**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona o výstavbe a o zmene a doplnení niektorých zákonov (stavebný zákon) informovaná prostredníctvom predbežnej informácie k predmetnému návrhu zákona v informačnom systéme verejnej správy Slov-Lex (PI/2019/36).

K predbežnej informácii k predmetnému návrhu zákona bolo prostredníctvom informačného systému Slov-Lex vznesené vyjadrenie zo strany Inštitútu urbánneho rozvoja, v ktorom vyjadril podporu predmetnému návrhu zákonu a požiadal o účasť na ďalšom procese prípravy zákona o výstavbe.

Návrh zákona bol vypracovaný v spolupráci s odborno-legislatívnou pracovnou skupinou pre prípravu návrhu zákona o výstavbe zloženej zo zástupcov odbornej verejnosti, samosprávy,  štátnej správy, stavovských organizácií, akademickej obce – 31 nominovaných členov z 31 organizácií, vrátane Združenia miest a obcí Slovenska - ZMOS. V záujme dosiahnutia celospoločenského konsenzu pri tak dôležitom zákone ako je zákon o výstavbe, boli návrhy zákonov predložené aj všetkým poslaneckým klubom v Národnej rade Slovenskej republiky.